Podrapane gaće

Ovaj je članak **nedovršen** te mu nedostaje mnogo informacija. Možete doprinijeti tako da ga  **nadopunite** slijedeći Spužvopedijin stil.

**Članak**

**Galerija**

**Scenarij**

Ovaj članak govori o **epizodi**. Možda ste tražili istoimeni članak o **pjesmi**.

## Općenito

### Najvažniji likovi

Spužva Bob Skockani
 Luna Frnjau
 Jastog Lovro

## Radnici

### Scenarist(i)

Paul Tibbit
 Peter Burns

### Animator

Edgar Larrazábal

"**Podrapane gaće**" epizoda je prve sezone serijala Spužva Bob Skockani. U ovoj epizodi, Spužva Bob podrapa svoje gaće i tako sve nasmijava.

## Likovi

* Pripovjedač
* Spužva Bob Skockani
* Luna Frnjau
* Jastog Lovro (prva pojava)
* Kit Don (prva pojava)
* Mišićavi Franko
* razne ribe

## Radnja

Spužva Bob i Luna nalaze se na Slanom plićaku i uživaju u lijepom danu. Spužva Bob nasmijava Lunu raznim forama i imitacijama. Luna se dobro zabavlja, no tada dolazi jastog Lovro i poziva dvojac na dizanje utega. Luna odmah veselo kreće s Lovrom, a Spužva Bob nevoljko prihvaća i kreće s njima.

Luna i Spužva Bob uskoro se nađu među mnoštvom snagatora, a Lovro Lunu poziva da pokuša podignuti utege. Nakon malo mučenja, ona uspijeva na što publika podivlja i glasno kliće. Spužva Bob još plješće i želi otići, no Lovro odluči još malo dizati utege te Spužva Bob i Luna ostaju. Svi su zapanjeni Lovrinim sposobnostima pa Spužva Bob odlučuje sam se okušati u dizanju utega. Diže granu, no nitko nije zadivljen. Luna i Lovro tada još malo dižu utege što publiku zabavlja. Spužva Bob odlazi do kampera i posuđuje njegove sljezove kolačiće koje potom stavlja na granu i pokušava je podići. Nažalost, ne uspijeva, a dok pokušava, gaće mu se podrapaju. Sram ga je i svi mu se smiju, no odmah se počne bolje osjećati kad ga Luna nazove najsmješnijom spužvom ikad.

U sljedećem prizoru, Lovro, Spužva Bob i Luna igraju odbojku. Lovro je odličan i publika ga voli pa Spužva Bob pokušava privući pažnju. Ne uspijeva mu odbiti loptu, no ponovno podrapa gaće i svi mu se smiju. Spužva Bob istu foru koristi i za vrijeme bacanja diska.

Nakon nekog vremena, Luna i Spužva Bob odlaze po sladoled. Kad ga prodavač pita što želi, Spužva Bob ponovno pravi foru o svojim podrapanim gaćama. Ne prestaje pričati o njima što Lunu zabavlja, ali prodavaču je naporno. Spužva Bob veselo odlazi do zalogajnice gdje svima dosađuje forama o podrapanim gaćama.

Kasnije, u Mulj laguni održava se surfanje. Sudjeluju Lovro, Luna i Spužva Bob koji ponovno ima podrapane gaće. Spužva Bob gubi ravnotežu i more ga guta te izbacuje na obalu gdje on ostaje ležati. Spasitelj brzo dolazi do njega i pokušava mu pomoći, no Spužva Bob tada ponovno ispriča foru o svojim podrapanim gaća te otkriva da se samo pravio. Podrapane gaće više nikome nisu smiješne, čak ni Luni koja se nasmrt prestrašila.

Spužva Bob pokušava smisliti novu foru te onda ohrabren izlazi van da bi je izveo, međutim, nikoga nema. Luna i Lovro dobacuju se loptom i nitko ne mari za Spužvu Boba. To ga rastužuje i osjeća se kao najveći gubitnik na plaži. Tada dolazi još troje koji se jadaju o svojim problemima. Pitaju spužvu što mu je bilo na što on počne pjevati o svojim jadima.

Nakon nastupa, svi ponovno veličaju Spužvu Boba i zadivljeni su pjesmom. Luna mu govori kako je važno da ostane svoj, a Lovro želi potpis na gaće. Međutim, dok se Spužva Bob potpisuje, gaće mu ponovno pucaju te epizoda završava.

## Zanimljivosti

### Činjenice

* Ovo je prvi put da se Spužva Bob i Lovro susreću.
	+ Međutim, u "Pet or Pests", Lovro se ne sjeća Spužve Boba.
* Ovo je prva epizoda u kojoj se pojavljuje Mulj laguna, kao i jastog Lovro.
* U ovoj se epizodi prvi put pojavljuju mnogi sporedni stanovnici Bikini doline.
* Ovo je prva epizoda za koju je napisana posebna pjesma.
* U ovoj epizodi, Spužva Bob surfa, no u "SpongeBob SquarePants vs. The Big One" ne zna surfati.

### Ponavljajuće šale

* Spužva Bob svima dosađuje svojim podrapanim gaćama.

### Greške

* Pripovjedač kaže da je ime epizode "*Poderane gaće*", no na naslovnoj kartici piše *Podrapne gaće*.
* Na naslovnoj kartici, ime Paula Tibbitta krivo je napisano kao "Paul Tibbibitt". Međutim, kad ga se spominje kao pisca, ime mu je točno napisano. Ovaj se slučaj ponavalja s Markom O'Hareom čije je ime napisano malim *h*.
* U nekoliko scena, Spužva Bobove podrapane gaće ponovno postaju čitave.
* U nekim dijelovima pjesme, Spužva Bob na sebi ima čitave gaće.

*Za uređivanje galerije, kliknite ovdje.*

Podrapane gaće/Galerija

*Za uređivanje scenarija, kliknite ovdje.*

Podrapane gaće/Scenarij